**VISOKI TISK;** LINOREZ barvo z valjem nanesemo le na vrhnji (neizrezan) del matrice. Matrica je iz mehkega materiala npr. lenolej, v katero lahko vrežemo motiv po črtah, ki so po tiskanju bele ali BELA OBREZA ali izrežemo vse razen črt motiva, ki se odtisnejo. Kot črne črte na izrezani podlagi - OBREZNI LINOREZ.

**KOLOGRAFIJA je tehnika visokega tiska, kjer se matrica obdeluje z lepilom.**

**GLOBOKI TISK;** risba se poglobi v ploščo z raznimi orodje ali z jedkanjem, s pomočjo raznih kislin. S krpo se barva vtre v globino vrezov ali jedkanih mest, površina plošče pa se obriše s krpo ali dlanjo. Pri tisku velik pritisk barvo izsesa iz vdolbin na plošči na papir, visoke površine pa ostanejo bele.

**SUHA IGLA je tehnika globokega tiska;** z močno iglo vrezuješ risbo neposredno v matrico. Pred tiskom navlažiš liste papirja za odtis tako, da jih prepojiš z vodo, po nekaj minutni kopeli jih posušijo in popivnaš s časopisnim papirjem. Na površino matrice z lopatko naneseš barvo in jo vtreš v globino in do čistega obrišeš površino z gazo. Obrišeš še rob matrice in nato tiskaš na vlažen papir.

**Druge oblike tiska**

**TAMPOTISK;** je tehnika, kjer barvo na artikel nanašamo z mehko gumo, tamponom. Tampotisk uporabljamo za tisk na raven in predvsem na neravne površine kot so svinčniki, vžigalnik, namizne ure…

**LASERSKO GRAVIRANJE;** je tehnik, kjer z laserskimi žarkom odstranimo del površine z artikla z visoko temperaturo. Uporabljamo jo predvsem za kovinske predmete, kjer so druge tehnike neobstojne (tampotisk, sitotisk).

**SLEPI TISK;** je tehnika, kjer s kovinskim klišejem s pomočjo pritiska in temperature na posebnem stroju.

Po odtisu na mestu klišeja nastane odtis v obliki logotipa, če poleg pritiska uporabimo tudi temperaturo, pa se odtisnjeni del obarva temneje od podlage.

**EX LIBRIS ALI EKSLIBRIS** (dobesednem prevod = iz knjige)

MALA GRAFIKA je grafični izdelek (odtis), ki meri do 10 cm x 10 cm.

EX LIBRIS je način označevanja lastništva knjižnih izdelkov in je aktualen že od 15. stoletja. Take male grafike so dodali na notranjo stran naslovnice knjige.

Ex Libris je najpogosteje izdelan v lesorezu ali linorezu v črnem tisku.